ธปท.เตรียมแผนรับพระราม2ถูกตัดขาด
ธปท.เตรียมแผนสำรองขนธนบัตรกระจาย10ศูนย์หากพระราม2ถูกตัดขาดยันมีพอใช้จ่ายจนถึงม.ค.ปีหน้า
30 ต.ค. 2565

ธปท.เตรียมแผนสำรองขนธนบัตรกระจาย10ศูนย์หากพระราม2ถูกตัดขาดยันมีพอใช้จ่ายจนถึงม.ค.ปีหน้า
นายนพพร ประโมจนีย์ ผู้ช่วยผู้ว่าการสายออกบัตร ธนาคารธนาคารแห่งประเทศไทย(ธปท.) เปิดเผยว่า มีความเป็นห่วงว่าหากน้ำท่วมถนนพระราม 2 อาจทำให้การขนส่งธนบัตรจากโรงพิมพ์ธนบัตรของธปท.ที่ถนนพุทธมณฑลสาย7เพื่อกระจายเงินสดให้ถึงมือประชาชนลำบากมากขึ้น จึงได้เตรียมแผนสำรองไว้ด้วยการกระจายเงินสดไปยังศูนย์บริหารจัดการธนบัตรของธปท.ทั้ง10ศูนย์
นอกจากนี้ ยังได้เตรียมรถขนาดใหญ่เพื่อขนธนบัตรเพิ่มเติมจากโรงพิมพ์ กระจายไปยังธนาคารพาณิชย์ ซึ่งธนบัตรที่ขนส่งไปจะสามารถรองรับการใช้จ่ายได้3เดือนนับจากนี้ จึงทำให้มั่นใจว่าจนถึงเทศกาลปีใหม่หรือตลอดเดือนม.ค.2555 จะมีธนบัตรเพียงพอต่อความต้องการต่อการใช้จ่ายของประชาชน